पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 17 मई की सुबह 6 बजे कोरोना कर्फ्यू बढ़ाया गया है। कर्फ्यू बढ़ाने के दौरान नियमों में भी बदलाव किया गया है। जिला प्रशासन ने शादी समारोह, शव यात्रा, उठावना व मृत्यु भोज पर 31 मई तक प्रतिबंध लगाया है।
कलेक्टर एवं जिला दंडाधिकारी सुभाष कुमार द्विवेदी ने पूर्व जारी कोरोना कर्फ्यू में आंशिक संशोधन किया है। इस दौरान लोक परिवहन जैसे बस, मैजिक, ऑटो रिक्शा आदि पूर्णतः प्रतिबंधित रहेंगे। मरीजों का परिवहन करने वाले ऑटो रिक्शा को छूट रहेगी। औद्योगिक प्रतिष्ठान जिसमें उत्पादन संबंधी गतिविधियां अनवरत चलती हैं, वे लॉकडाउन से मुक्त रहेगी। शासकीय उपार्जन कार्य में छूट रहेगी।
सार्वजनिक वितरण प्रणाली की दुकानें निर्धारित समय पर खुली रहेंगे। सब्जी, फल एवं किराना वितरण होम डिलेवरी के माध्यम से सुबह 7 बजे से 10 बजे तक ही होगी। जिसकी निगरानी पुलिस, स्थानीय निकाय, गाम पंचायत द्वारा की जाएगी। सभी एम्बुलेंस वाले अपनी-अपनी एम्बुलेंस में रेट सूची चस्पा करेंगे जो शासन द्वारा निर्धारित दर से अधिक नहीं होगी। सभी प्रकार की मेडिकल दुकानों में कोविड से जुड़ी दवाइयों की रेट सूची दुकान के बाहर लगाना अनिवार्य होगा।
इसी प्रकार निजी अस्पताल, नर्सिंग होम, डायनोस्टिक कोविड -19 से संबंधित जुड़ी दवाईयों, जारी की रेट सूची चस्पा करना अनिवार्य होगा। बैंकों का समय सुबह 11 बजे से दोपहर 3 बजे तक निर्धारित किया गया है। जो दोपहर 2 बजे तक ग्राहकों के लेनदेन के लिए समय निर्धारित रहेगा। जिले के संपूर्ण राजस्व सीमा क्षेत्र में आंगनबाड़ी केन्द्र बंद रहेंगे। शराब दुकानों को भी बंद रखा गया।
सख्त निर्देशों के बाद भी लोगों का आवाजाही जारी
कोराेना संक्रमण को देखते हुए सख्त निर्देश दिए जा रहे है। आवागमन प्रतिबंधित है, लेकिन लोगों का वाहनों से आना जाना अभी जारी है। कोरोना कर्फ्यू तो बढ़ाया गया, लेकिन नगर में लगातार हो रही आवाजाही को नहीं रोका जा रहा है। ऐसे में और संक्रमण बढ़ने का खतरा बना हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn